Хосе Мадрасо

Хосе́ Мадра́со и Агу́до (испан телендә: José de Madrazo y Agudo; 1781 елның 22 апрелендә Сантандерда туган — 1859 елның 8 маенда Мадридта үлгән) — испан рәссамы, классицизм вәкиле.

 Тормышы һәм иҗады 
Мадрасо Сантандерда 1781 елда туган. Живописьны Сан-Фернандо Король нәфис сәнгать академиясенең XIX гасыр башында киләчәк ректорлары Косме де Акунья һәм Грегорио Ферро белән шул академиядә өйрәнгән.
Франциядә испан илчесе дон Фернандо Ла Серна чакыруы буенча Мадрасо Парижга килә һәм Жак-Луи Давид остаханәсенә стажировкага керә. Шул чорда ул испан короле Карлос IV яклавын кулланып “Лукреций Үлеме” тукымасын һәм антик тарих мотивлары буенча берничә башка тукыма ясый.
Европа континентында Наполеон I хөкеме вакытында Давид киңәше буенча ул Римда дәүләт стипендиясенә гариза язган һәм аны алган булган. 1806 елда Римда яши һәм эшли, анда изге Лука академиясенә керә, әмма Наполеон Бонапартның улы Наполеон II-гә Рим королена буларак ант итмәгән өчен арестланган һәм төрмәгә утыртылган булган.
Король Фердинанд VII вакытында ул инде сарай яны рәссамы дәрәҗәсенә ия була. 1809 елда ул мәрхүм рәссам Тадеуш Кунтценың кызы Изабель Кунтцега өйләнә. 1818 елда Х. Мадрасо Римнан Испаниягә кайта һәм 1823 елда Сан-Фернандо Король нәфис сәнгать академиясен җитәкли. Маркиз де Санта-Крус белән бергә рәссам Прадо музееның нигезләүчедәшләрнең берсе булып тора. Ул Мадридта 1859 елда 78 яшендә үлә.
Х. Де Мадрасо күбесенчә Тәүрат темаларына картиналар һәм тарихи тукымалар һәм шулай ук портретлар ясаган. Ул испан рәссамы Федерико де Мадрасоның (1815—1894) әтисе.

 Галерея 

 Искәрмәләр 

Төркем:Рәссамнар